*****

ΚΑΝΟΝΙΣΜΟΣ (ΕΟΚ) αριθ. 505/84 ΤΟΥ ΣΥΜΒΟΥΛΙΟΥ

της 27ης Φεβρουαρίου 1984

για τη θέσπιση για το έτος 1984 ποσοτικών περιορισμών κατά την εισαγωγή ορισμένων κατηγοριών ξυλείας στη Γαλλία

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ιδρυση της Ευρωπαϊκής Οικονομικής Κοινότητας, και ιδίως το άρθρο 113,

την πρόταση της Επιτροπής,

Εκτιμώντας:

ότι το Συμβούλιο, με τον κανονισμό (ΕΟΚ) αριθ. 169/83 (1), θέσπισε για το έτος 1983, κατά παρέκκλιση από τους κανονισμούς (ΕΟΚ) αριθ. 288/82 (2) και (ΕΟΚ) αριθ. 1765/82 (3), περιφερειακά μέτρα προστασίας όσον αφορά την εισαγωγή στη Γαλλία ορισμένων κατηγοριών πριονισμένης ξυλείας κωνοφόρων, καταγωγής τρίτων χωρών, που υπάγονται στη διάκριση ex 44.05 Γ του Κοινού Δασμολογίου και αντιστοιχούν στον κώδικα NIMEXE 44.05-40, για να αντιμετωπιστούν οι συνέπειες της φυσικής καταστροφής που, στις 6, 7 και 8 Νοεμβρίου 1982, έπληξε τα γαλλικά δάση, και ειδικότερα για να διευκολυνθεί η απορρόφηση από την εθνική αγορά της πλεονάζουσας παραγωγής που οφείλεται στην εκμετάλλευση των ριγμένων δένδρων·

ότι, δυνάμει των μέτρων προστασίας που θεσπίστηκαν με τον κανονισμό (ΕΟΚ) αριθ. 169/83, η εισαγωγή στη Γαλλία των εν λόγω κατηγοριών ξυλείας καταγωγής τρίτων χωρών περιορίστηκε για το 1983 σε ποσόστωση 1 750 000 m3·

ότι, στις 17 Νοεμβρίου 1983, η γαλλική κυβέρνηση ζήτησε παράταση για το έτος 1984 των ποσοτικών περιορισμών κατά την εισαγωγή των εν λόγω προϊόντων που είχαν θεσπισθεί για το έτος 1983· ότι, στις 7 Δεκεμβρίου 1983, μετά από αίτημα της Επιτροπής, η γαλλική κυβέρνηση παρουσίασε συμπληρωματικές πληροφορίες·

ότι, κατά τη γαλλική κυβέρνηση, η αρχική εκτίμηση των ζημιών επί των οποίων βασίστηκε ο κανονισμός (ΕΟΚ) αριθ. 169/83 έπρεπε να αναθεωρηθεί· ότι, σύμφωνα με τη νέα εκτίμηση η κατεστραμμένη από τη θύελλα ξυλεία ανέρχεται σε 10 εκατομμύρια m3, από τα οποία το 90 % είναι ρητινοφόρα, ενώ ο αριθμός που καθορίστηκε αρχικά το Δεκέμβριο του 1982 ήταν 11 εκατομμύρια m3, απο τα οποία το 80 % είναι ρητινοφόρα· ότι το ποσοστό των φλοιών για κατεργασμένη ξυλεία (που προορίζονται για πριονισμένη ξυλεία) ήταν πράγματι 55 % (περίπου 5 εκατομμύρια m3), ενώ η πρώτη εκτίμηση ήταν 30 %· ότι η πριονισμένη ξυλεία που προκύπτει από την επεξεργασία αυτών των φλοιών ανέρχεται σε 2,5 εκατομμύρια m3· ότι απ' αυτήν την ποσότητα απομένει ακόμα να διατεθούν στην αγορά 1,95 εκατομμύρια m3 πριονισμένης ξυλείας·

ότι αυτό το νέο στοιχείο αποδεικνύει ότι τα μέτρα προστασίας δεν επέτρεψαν, παρ' όλες τις προσπάθειες που κατεβλήθησαν παράλληλα για τη διάθεση των αποθεμάτων και την εξεύρεση νέων διεξόδων, να εξασφαλισθεί ικανοποιητική διάθεση, μέσα σε ένα μόνο έτος, της πλεονάζουσας πριονισμένης ξυλείας στην αγορά, ενώ εδώ και αρκετά χρόνια επικρατεί ύφεση στον τομέα των κατασκευών και δημοσίων έργων·

ότι, σε μια τέτοια κατάσταση, οι δυσκολίες του εν λόγω τομέα θα επιδεινωθούν από βέβαιη πτώση των τιμών εάν, λόγω απουσίας μέτρων προστασίας, οι εισαγωγές πραγματοποιούνται ελεύθερα το 1984, προστιθέμενες σε μια ήδη πλεονάζουσα προσφορά που παρατηρείται σε μια αγορά που παρουσιάζει στασιμότητα·

ότι η Γαλλία έχει λοιπόν αποφασίσει να συνεχίσει το επείγον πρόγραμμα που περιλαμβάνει σειρά ενισχύσεων στους ενδιαφερόμενους παραγωγούς, το οποίο τέθηκε σε ισχύ μετά τη θύελλα· ότι το πρόγραμμα αυτό είναι, παρ' όλα αυτά, ανεπαρκές για την κάλυψη όλων των πλευρών του προβλήματος και, ιδίως, για την εξασφάλιση της διάθεσης της πλεονασματικής πριονισμένης ξυλείας ελάτης και θηλείας (ελάτης) στην αγορά·

ότι, κατά συνέπεια, συντρέχει λόγος να θεσπιστούν για το 1984 ποσοτικοί περιορισμοί κατά την εισαγωγή στη Γαλλία πριονισμένης ξυλείας, λαμβάνοντας εντούτοις υπόψη, όπως και κατά το 1983, το συμφέρον να διατηρηθούν, στο βαθμό που αυτό είναι δυνατό, τα παραδοσιακά ρεύματα συναλλαγών·

ότι, για το σκοπό αυτό, έχοντας υπόψη τη χρησιμοποίηση της ποσόστωσης που έγινε το 1983, συντρέχει λόγος να καθοριστεί η ποσόστωση που θα ανοιχθεί για το 1984 στο ίδιο επίπεδο των 1 750 000 m3·

ότι οι ποσότητες της εν λόγω ξυλείας, που εισήχθησαν στη Γαλλία πριν από την έναρξη ισχύος του παρόντος

κανονισμού και οι οποίες δεν καλύπτοναι από τις άδειες εισαγωγής που εκδόθηκαν βάσει της ποσόστωσης 1983, θα καταλογισθούν στην ποσόστωση 1984,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Κατά παρέκκλιση από τους κανονισμούς (ΕΟΚ) αριθ. 288/82 και (ΕΟΚ) αριθ. 1765/82, η εισαγωγή στη Γαλλία των προϊόντων που απαριθμούνται κατωτέρω, καταγωγής και προελεύσεως τρίτων χωρών, υπόκειται για το έτος 1984 σε ποσόστωση 1 750 000 m3:

1.2.3 // // // // Κλάση

του Κοινού

Δασμολογίου

// Κώδικας

NIMEXE // Περιγραφή εμπορευμάτων

// // // // ex 44.05 Γ // 44.05-40 // Άλλη ξυλεία κωνοφόρων, απλώς πριονισμένη κατά μήκος, εγκαρσίως ή εκτυλιγμένη, πάχους ανωτέρου των 5 mm // // //

Άρθρο 2

Οι ποσότητες του είδους ξυλείας που αναφέρεται στο άρθρο 1, οι οποίες εισήχθησαν στη Γαλλία μετά τις 31 Δεκεμβρίου 1983, αλλά πριν από την έναρξη ισχύος του παρόντος κανονισμού, και οι οποίες δεν καλύπτονται από άδειες εισαγωγής που έχουν εκδοθεί σύμφωνα με την ποσόστωση 1983, καταλογίζονται στην ποσόστωση 1984.

Άρθρο 3

Η Γαλλία πληροφορεί την Κοινότητα εγκαίρως, και το αργότερο στις 10 Ιουλίου 1984, για τη διάθεση κατά το πρώτο εξάμηνο του 1984, της πλεονασματικής πριονισμένης ξυλείας από τη θύελλα του Νοεμβρίου 1982, καθώς και την εξέλιξη των εισαγωγών, της παραγωγής, των πωλήσεων και των τιμών της εν λόγω ξυλείας, όπως διαμορφώθηκαν κατά την ίδια περίοδο.

Άρθρο 4

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται μέχρι τις 31 Δεκεμβρίου 1984.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 27 Φεβρουαρίου 1984.

Για το Συμβούλιο

Ο Πρόεδρος

M. ROCARD

(1) ΕΕ αριθ. L 23 της 26. 1. 1983, σ. 26.

(2) ΕΕ αριθ. L 35 της 9. 2. 1982, σ. 1.

(3) ΕΕ αριθ. L 195 της 5. 7. 1982, σ. 1.